Africanis

Africanis ialah satu landrace anjing yang terdapat di serata Selatan Afrika. Ia merupakan anjing bersaiz sederhana dan berlapis bulu pendek dengan tompok hitam distingtif di sekeliling bahagian hadapan muncung.

Perihal
Seperti yang biasa dengan landrace, terdapat beberapa variasi rantauan, yang dipercayai sebagai hasil daripada pengasingan dan, pada darjah terbatas, pembiakbakaan sengaja. Sesetengah pengarang moden memerihalkan africanis sebagai anjing paria. Ini dianggap sebagai pengelasan tidak sesuai, kerana istilah ini biasanya menunjukkan anjing bebas merantau tidak berpemilik. Africanis, yang dianggap sebagai landrace dengan campur tangan manusia terbatas dalam pembiakbakaannya, juga telah dipelihara oleh manusia pemilik.

Africanis ialah anjing bersaiz sederhana dan berbinaan ringan dengan muncung langsing panjang dan, biasanya, lapis bulu pendek. Ia telah diperihalkan menyerupai silangan antara grehaun, terier, dengan dingo. Ia terdapat dengan hampir mana-mana warna atau gabungan warna, walaupun perang kekuning-kuningan, perang, brindle, dan hitam dengan pelbagai tanda putih adalah lazim. Salah satu ciri distingtif, mungkin primitif, ialah tompok hitam yang terdapat tinggi-tinggi di bahagian luar ekor di lokasi kelenjar kaudal seperti pada serigala liar.

Africanis biasanya berdiri setinggi . Sebagai landrace, variasi kecil dari segi penampilan mungkin lazim. Namun, africanis diketahui membiak dengan benar kepada bentuk boleh cam.

Sejarah
Anjing peribumi Afrika diturunkan daripada anjing Mesir Purba yang terdapat di serata Delta Nil pada sekitar 5,900 tahun lalu. Keturunan anjing ini dipercayai bersebar ke serata Afrika dengan pergerakan suku kaum, mula-mula di serata Gurun Sahara dan akhirnya mencapai selatan Afrika pada sekitar abad ke-6 Masihi.

Africanis sentiasa terikat dengan petempatan manusia di selatan Afrika. Anjing ini telah digunakan untuk membantu untuk menggembala biri-biri, kambing, dan lembu, menjaga daripada pemangsa, dan membantu rakan manusianya dalam perburuan. Africanis dikenali dengan sebilangan nama. Ini termasuk anjing Kasi, umbwa wa ki-tamaduni ("anjing tradisional" dalam bahasa Swahili), anjing Khoikhoi, anjing Tswana, dan anjing Zulu. Nama tempatan lain termasuk sica, isiqha, umhuqa, umgodoyi, ixhalaga, ixalagha, iigola, i-twina, dan itiwina.

Sungguhpun africanis pada umumnya dipandang rendah oleh peneroka Eropah yang lebih memilih baka anjing import mereka, africanis dipandang lebih tinggi oleh orang Eropah di Afrika berbanding dengan anjing paria India di India.

Usaha telah dibuat untuk melindungi, memelihara, dan mempromosikan anjing ini dan menghalangnya daripada berpisah kepada sebilangan baka berlainan berdasarkan ciri fizikal pembeza berlainan. Di Afrika Selatan, sebuah persatuan diasaskan pada tahun 1998 untuk memelihara africanis, iaitu The Africanis Society of Southern Africa.

Nama africanis ialah kata lakur daripada perkataan "Afrika" ​​dan "canis".

Perangai
Africanis dianggap secara meluas sebagai anjing yang penyayang, cerdas, dan lemah lembut. Ia mempunyai keinginan semula jadi untuk menyenangkan pemiliknya, yang menjadikannya mudah dilatih. Ia bergerak balas dengan paling baik terhadap pelatihan pengukuhan positif. Ia juga diketahui baik dengan kanak-kanak dan sesuai sebagai haiwan peliharaan keluarga. Walau bagaimanapun, ia memaparkan tingkah laku berjaga-jaga dan melindungi wilayah.

Lihat juga
 Senarai baka anjing
 Anjing kampung Afrika
 Basenji

Catatan

Catatan penjelasan

Rujukan

Pautan luar




Kategori:Baka anjing
Kategori:Baka anjing berasal dari Afrika
Kategori:Baka tempatan anjing
Kategori:Baka tempatan dari Afrika